**РЕПУБЛИКА БЪЛГАРИЯ**

**Министерство на земеделието и храните**

**Областна дирекция „Земеделие“ – гр. Пазарджик**

### **ЗАПОВЕД**

**№ РД-12-02-383-1/16.04.2025 г.**

**гр. Пазарджик**

На основание чл. 3, ал. 3, т. 1 от Устройствения правилник на областните дирекции "Земеделие" и във връзка със Заповед № РД-4814.04.2025 г. на областния управител на Пазарджишка област за предприемане на превантивни мерки за предотвратяване на пожари:

**Пожароопасният сезон в селскостопанския фонд в областта**

**да се счита от 01-ви май 2025 г. до 30-и септември 2025 година.**

1. През този сезон се забранява паленето на открит огън в селскостопанския фонд на територията на областта, както и изгарянето на всякакви растителни остатъци, вкл. стърнища, с цел недопускане на пожари на основание чл. 6, ал. 2 от Закона за опазване на земеделските земи /ЗОЗЗ/.
2. Обръщам сериозно внимание на всички земеделски стопани, че:

„Ползвателите на земеделски земи носят отговорност за изгарянето на стърнища и други растителни отпадъци на земеделската земя и са длъжни да участват при гасенето им” по реда на чл. 5, ал. 4 от ЗОЗЗ.

1. Непосредствено преди настъпване на етапа „Восъчна зрялост” на посевите с есенно-житни култури, гл. експерт Бранимир Маринов, своевременно да обяви етапа за пожароопасен, както и да уведоми всички общински кметове и РД „ПБЗН” гр. Пазарджик по реда на чл. 4, ал. 2 и 3 от Наредба № 8121з-968/10.12.2014 г. за правилата и нормите за пожарна безопасност при извършване на дейности в земеделските земи.

Настоящата заповед да се публикува на интернет страницата на дирекцията след подписването и, както и да се изложи на информационните табла на ОД „Земеделие” гр. Пазарджик и на общинските служби по земеделие и офисите им в област Пазарджик за сведение и изпълнение.

***Милена Емилова Вълчинова,***

***Директор ОДЗ-Пазарджик /П/***